CELEX: 62011FN0117
Language: el
Date: 2011-11-08 00:00:00
Title: Υπόθεση F-117/11: Προσφυγή της 8ης Νοεμβρίου 2011 — ΖΖ κατά Επιτροπής

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/70
            
         
      Προσφυγή της 8ης Νοεμβρίου 2011 — ΖΖ κατά Επιτροπής
      (Υπόθεση F-117/11)
      (2012/C 25/136)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: ΖΖ (εκπρόσωπος: L. Vogel, δικηγόρος)
      
         Καθής: Ευρωπαϊκή Επιτροπή
      
         Αντικείμενο και περιγραφή της διαφοράς
      
      Ακύρωση της αποφάσεως του Γραφείου Διαχείρισης και Εκκαθάρισης των Ατομικών Δικαιωμάτων με την οποία καθορίστηκαν τα δικαιώματα του προσφεύγοντος επί συντάξεως λόγω συμπληρώσεως συνταξίμου χρόνου καθώς και του υπολογισμού του αριθμού συνταξίμων ετών που λαμβάνονται υπόψη προς καθορισμό των δικαιωμάτων αυτών.
      
         Αιτήματα του προσφεύγοντος
      
      Ο προσφεύγων ζητεί από το Δικαστήριο Δημόσιας Διοίκησης:
      
                  —
               
               
                  να ακρώσει την απόφαση που έλαβε η ΑΔΑ στις 28 Ιουλίου 2011 και με την οποία απέρριψε την από 3 Ιουνίου 2011 διοικητική ένσταση του προσφεύγοντος, η οποία είχε ως αίτημα την ακύρωση των γενικών εκτελεστικών διατάξεων των άρθρων 11 και 12 του παραρτήματος VIII του ΚΥΚ, που εκδόθηκαν στις 3 Μαρτίου 2011, ειδικότερα δε του άρθρου 9 των εν λόγω γενικών διατάξεων, και την οποία η ΑΔΑ θεώρησε ως βάλλουσα κατά της ατομικής αποφάσεως που κοινοποιήθηκε στον προσφεύγοντα στις 24 Μαΐου 2011, που πρότεινε νέο υπολογισμό των συνταξίμων ετών που αντιστοιχούσαν, στο καθεστώς των κοινοτικών συντάξεων, στο ασφαλιστικό ισοδύναμο των συνταξιοδοτικών δικαιωμάτων που είχε αποκτήσει ο προσφεύγων στο πλαίσιο του βελγικού εθνικού συνταξιοδοτικού συστήματος·
               
            
                  —
               
               
                  εφόσον παραστεί ανάγκη, να ακυρώσει επίσης την προμνησθείσα απόφαση της 24ης Μαΐου 2011 καθώς και, εν ανάγκη κατ’ εφαρμογήν του άρθρου 277 της Συνθήκης ΕΟΚ, τις γενικές εκτελεστικές διατάξεις της 3ης Μαρτίου 2011 και, ειδικότερα, το άρθρο 9 των διατάξεων αυτών·
               
            
                  —
               
               
                  να καταδικάσει την Επιτροπή στα δικαστικά έξοδα.